Як паведаміў аддзел інфармацыі і грамадскіх сувязей ГУУС Мінгарвыканкама, мінская прастытутка падманула двух сваіх кліентаў. Папярэдзіўшы, што бярэ за паслугі 100 долараў у гадзіну, начны матылёк папрасіла каля свайго дома разлічыцца загадзя і паднялася да сябе, паабяцаўшы вярнуцца праз пяць хвілін, — паведамляе падрабязнасці амаль што любоўнай гісторыі БелаПАН. — Аднак, зайшоўшы ў кватэру, яна адправілася спаць. Прачакаўшы прастытутку больш за гадзіну, кліенты зразумелі, што іх падманулі, і патэлефанавалі ў міліцыю. Наступнай раніцай жанчыну затрымалі. Свой учынак яна аргументавала тым, што вельмі стамілася і не хацела працаваць, а таксама спадзявалася, што пацярпелыя не будуць звяртацца ў міліцыю. Дарэчы, свайму маладому чалавеку яна казала, што па начах працуе крупе ў казіно. У адносінах 23-гадовай жыхаркі Мінска ўзбуджана крымінальная справа за махлярства.